
	Številka: 4300-4/2025-2180-71

	Ljubljana, 21. 8. 2026 

	GENERALNI SEKRETARIAT VLADE REPUBLIKE SLOVENIJE
Gp.gs@gov.si


	[bookmark: _Hlk187229482]ZADEVA: Spremembe vrednosti projektov v veljavnem Načrtu razvojnih programov 2026-2029 – predlog za obravnavo

	1. Predlog sklepov vlade:

	Na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št.  95/25 in 112/25 – ZJF-K) je Vlada Republike Slovenije na …. redni seji dne ... ... 2026 pod točko … sprejela naslednji

SKLEP:

1. [bookmark: _Hlk178343322]V veljavnem Načrtu razvojnih programov 2026–2029 se, v skladu s podatki iz priložene tabele, spremenijo vrednosti projektov:
· 2180-25-6654 »Izgradnja balinarske dvorane Kobjeglava«,
· 2180-24-6691 »Izgradnja športne dvorane Cankova«,
· 2180-24-6674 »Izgradnja igrišč v športnem parku Šoštanj«.

2. V veljavni Načrt razvojnih programov 2026–2029 se, v skladu s podatki iz priložene tabele, ponovno uvrsti naslednji projekt: 
· [bookmark: _Hlk221108531]2180-24-6711 »Izgradnja telovadnice OŠ Šmarje pri Kopru«.


                                                                                                mag. Janja Garvas
                                                                                              generalna sekretarka


Priloga:
· Sklep,
· Obrazložitev,
· 4 x Obrazec 3 (Načrt razvojnih programov).

Sklep prejmejo: 
· Ministrstvo za gospodarstvo, delo in šport,
· Ministrstvo za finance,
· Služba vlade Republike Slovenije za zakonodajo,
· Generalni sekretariat Vlade Republike Slovenije. 


	2. Osebe, odgovorne za strokovno pripravo in usklajenost gradiva:

	- mag. Dejan Plastovski, generalni direktor Direktorata za šport
- Tina Pograjec, vodja Sektorja za razvoj in programe športa, Direktorat za šport
- mag. Nastja Kanduč Zupančič, podsekretarka v Sektorju za razvoj in programe športa, Direktorat za šport

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Z navedenim gradivom se predlagajo spremembe vrednosti treh projektov v veljavnem Načrtu razvojnih programov 2026-2029 in ponovna uvrstitev enega projekta v veljavni Načrt razvojnih programov 2026 – 2029. 

Skladno s petim in sedmim odstavkom 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št.  95/25 in 112/25 – ZJF-K) Vlada Republike Slovenije odloča o spremembi vrednosti projektov nad 20 odstotki izhodiščne vrednosti oziroma o ponovni uvrstitvi projektov, ki so že bili del veljavnega NRP v preteklih letih in je vrednost spremembe nad 200.000 eurov.

Projekt so bili odobreni za sofinanciranje na podlagi Javnega razpisa za izbor sofinanciranja investicij v športno infrastrukturo v letu 2024 (objavljenega v Uradnem listu, št. 39/24, 73/24 in 81/24) oziroma na podlagi Javnega razpisa za izbor sofinanciranja investicij v športno infrastrukturo v letu 2025 (objavljenega v Uradnem listu, št. 22/25 in 47/25). Skladno s pogodbami o sofinanciranju investicij je Ministrstvo za gospodarstvo, turizem in šport (sedaj Ministrstvo za gospodarstvo, delo in šport; v nadaljnjem besedilu: ministrstvo) sofinanciralo upravičene stroške predmetnih projektov v letih 2024 oziroma 2025. Investicije morajo biti zaključene v letu 2026. Za investicije so v letu 2026 predvideni drugi viri sofinanciranja, in sicer lastni (občinski) viri oziroma drugi javni viri (npr. Fundacija za šport). Investicije tako ne predstavljajo obremenitve za proračun v letu 2026.


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA/NE

	b)
	usklajenost slovenskega pravnega reda s pravnim redom Evropske unije
	DA/NE

	c)
	administrativne posledice
	DA/NE

	č)
	gospodarstvo, zlasti mala in srednja podjetja ter konkurenčnost podjetij
	DA/NE

	d)
	okolje, vključno s prostorskimi in varstvenimi vidiki
	DA/NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	DA/NE

	7.a Predstavitev ocene finančnih posledic nad 40.000 EUR:
/



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	2180 
Ministrstvo za gospodarstvo, delo in šport
	2180-25-6654 Izgradnja balinarske dvorane Kobjeglava
	231695
Investicije v športno infrastrukturo
	0,00 EUR
	0,00 EUR

	2180 
Ministrstvo za gospodarstvo, delo in šport
	2180-24-6691 Izgradnja športne dvorane Cankova
	231695
Investicije v športno infrastrukturo
	0,00 EUR
	0,00 EUR

	2180 
Ministrstvo za gospodarstvo, delo in šport
	2180-24-6711 Izgradnja telovadnice OŠ Šmarje pri Kopru
	231695
Investicije v športno infrastrukturo
	0,00 EUR
	0,00 EUR

	2180 
Ministrstvo za gospodarstvo, delo in šport
	2180-24-6674 Izgradnja igrišč v športnem parku Šoštanj
	231695
Investicije v športno infrastrukturo
	0,00 EUR
	0,00 EUR

	
SKUPAJ


	
0,00 EUR

	0,00 EUR

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	
SKUPAJ

	0,00 EUR
	0,00 EUR

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
Investicije ne predstavljajo obremenitve za proračun v letu 2026, saj je skladno s pogodbami o sofinanciranju investicij, ministrstvo sofinanciralo upravičene stroške v letih 2024 oziroma 2025.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	DA/NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA/NE

	V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnosti ni bila povabljena k sodelovanju. 

	

   dr. Anže Logar
        minister

                                                                               po pooblastilu št. 0204-2/2026-2180-31
                                                                        z dne 29. 6. 2026

 mag. Katja Koren






PRILOGA 1


Na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 – ZJF-K) je Vlada Republike Slovenije na …. redni seji dne ... ... 2026 pod točko … sprejela naslednji


SKLEP:

1. V veljavnem Načrtu razvojnih programov 2026–2029 se, v skladu s podatki iz priložene tabele, spremenijo vrednosti projektov:
· 2180-25-6654 »Izgradnja balinarske dvorane Kobjeglava«,
· 2180-24-6691 »Izgradnja športne dvorane Cankova«,
· 2180-24-6674 »Izgradnja igrišč v športnem parku Šoštanj«.

2. V veljavni Načrt razvojnih programov 2026–2029 se, v skladu s podatki iz priložene tabele, ponovno uvrsti naslednji projekt: 
· 2180-24-6711 »Izgradnja telovadnice OŠ Šmarje pri Kopru«.



     mag. Janja Garvas
    generalna sekretarka



Priloga:
· Obrazložitev,
· 4 x Obrazec 3 (Načrt razvojnih programov).


Prejmejo:
· Ministrstvo za gospodarstvo, delo in šport, 
· Ministrstvo za finance,
· Služba Vlade Republike Slovenije za zakonodajo,
· Generalni sekretariat Vlade Republike Slovenije. 











PRILOGA 2

Obrazložitev:

Z navedenim gradivom se predlagajo spremembe vrednosti treh projektov v veljavnem Načrtu razvojnih programov 2026-2029 in ponovna uvrstitev enega projekta v veljavni Načrt razvojnih programov 2026-2029.

Projekti so bili odobreni za sofinanciranje na podlagi Javnega razpisa za izbor sofinanciranja investicij v športno infrastrukturo v letu 2024 Ministrstva za gospodarstvo, turizem in šport (sedaj Ministrstvo za gospodarstvo, delo in šport; v nadaljnjem besedilu: ministrstvo), objavljenega v Uradnem listu, št. 39/24, št. 73/24 in št. 81/24 oziroma na podlagi Javnega razpisa za izbor sofinanciranja investicij v športno infrastrukturo v letu 2025, objavljenega v Uradnem listu, št. 22/25 in 47/25. Na podlagi pogodb o sofinanciranju investicij je ministrstvo sofinanciralo upravičene stroške predmetnih projektov v letih 2024 oziroma 2025. Skladno s pogodbami o sofinanciranju morajo biti investicije zaključene v letu 2026. Za investicije so v letu 2026 predvideni drugi viri sofinanciranja, in sicer: lastni (občinski) viri ali drugi javni viri (npr. Fundacija za šport). Investicije tako ne predstavljajo obremenitve za proračun v letu 2026. 

Namen investicij je obnova, novogradnja, posodobitev ali rekonstrukcija javnih športnih objektov in površin za šport v naravi (v nadaljevanju: javna športna infrastruktura) ter ureditev dostopnosti do javne športne infrastrukture za funkcionalno ovirane osebe. S tem bo dosežena športno-tehnološka posodobitev obstoječe javne športne infrastrukture, povečal se bo obseg javne športne infrastrukture v naravnem in javnem okolju ter uredila dostopnost do javne športne infrastrukture ljudem z različnimi vrstami in stopnjami invalidnosti.

Za navedene investicije imajo investitorji - občine izdelano investicijsko dokumentacijo, ki je skladna z Uredbo o enotni metodologiji za pripravo investicijske dokumentacije na področju javnih financ (Uradni list RS, št. 60/06, 54/10 in 27/16), ter izdane sklepe o potrditvi investicijske dokumentacije s strani odgovornega organa oziroma osebe občine.

Obrazložitev posameznih sprememb projektov:

· 2180-25-6654 »Izgradnja balinarske dvorane Kobjeglava«:
· Namen investicije je odstraniti obstoječo, neustrezno dvorano ter na njenem mestu postaviti novo, sodobno štiristezno balinarsko dvorano, ki bo omogočila kvalitetne pogoje za izvedbo vadbe vseh športnih društev, ki delujejo na področju balinanja v občini Komen. S pridobitvijo nove, sodobne dvorane, želijo v občini razširiti tudi ponudbo drugih športnih panog, ki v občini trenutno še niso zastopane, saj je nova dvorana zasnovana tako, da bo omogočala tudi vadbo drugih športnih panog. Cilj občine Komen je z novo dvorano omogočiti nadaljnje napredovanje in razvoj balinanja v občini, regiji, na državnem in čezmejnem nivoju ter razvoj športnega turizma v občini. Neto športna površina, ki je predmet investicije, znaša 716,20 m2.
· Projekt je v izvajanju. V letu 2024 je bila izdelana projektna in investicijska dokumentacija. V letu 2025 so se začela izvajati gradbena dela, izvedena so bila že vsa preddela in pripravljalna dela, rušitvena dela obstoječega objekta, zemeljska dela, delna betonska dela in delna tesarska dela. Glede na to, da se je vrednost investicije, predvsem zaradi višjih stroškov GOI del od prvotno predvidenih, povečala za več kot 20 %, je bila s strani investitorja dne 5. 1. 2026 izdelana novelacija Investicijskega programa (v nadaljnjem besedilu: IP). Z novelacijo IP se je uskladilo tako finančne kot tudi fizične kazalnike z dejanskimi.
· Ministrstvo je navedeno investicijo sofinanciralo v letu 2025 v višini 250.000 EUR. 
· Investicija se poleg proračunskih sredstev ministrstva sofinancira tudi iz sredstev občine in sredstev Fundacije za šport. Datum konca financiranja je 31. 12. 2026. 
· Izhodiščna vrednost investicije je znašala 548.620,75 EUR, spremenjena vrednost investicije pa znaša 836.122,83 EUR. Izhodiščna vrednost investicije se je tako povečala za 287.502,08 EUR, tj. za 52,4 %. Povečanje vrednosti investicije bo sofinancirano s strani občine in Fundacije za šport.  
· Projekt bo zaključen v letu 2026 in bo ob zaključku dosegel cilje projekta in skupine projektov. 


· 2180-24-6691 »Izgradnja športne dvorane Cankova«:
· Osnovni namen investicije je zagotoviti dvig kakovosti športne dejavnosti in s tem življenja prebivalcev občine Cankova. Z izgradnjo športne infrastrukture se bodo zagotovili prostorski pogoji za razvoj obstoječih in dodatnih športnih dejavnosti, izvajanje kakovostnejšega pouka športne vzgoje in programov tekmovalnega športa, rekreacije ter aktivno preživljanje prostega časa vseh generacij. Cilj investicije je izgradnja sodobno opremljene športne dvorane OŠ Cankova skupne neto tlorisne površine 828 m2 oz. 956 m2 bruto tlorisne površine in ureditev zunanjih površin v velikosti cca 380 m2.
· Projekt je v izvajanju. V letu 2024 je bilo pridobljeno gradbeno dovoljenje, izdelana je bila investicijska ter projektna dokumentacija in izbran izvajalec del. V oktobru 2024 so se pričela izvajati dela, ki bodo zaključena v letu 2026. Občina je v septembru 2025 pripravila novelacijo investicijskega programa zaradi spremembe investicije s tehničnega vidika, in sicer povečanih gabaritov stavbe (iz 956 m2 bruto tlorisne površine se je stavba povečala na 1139,6 m2 bruto tlorisne površine, kar pomeni, da se je površina stavbe povečala za 183,60 m2 bruto tlorisne površine) in dopolnjenega gradbenega dovoljenja. Posledica povečanja površine stavbe je tudi več kot 20 % povečanje ocenjene vrednosti investicije.    
· Ministrstvo je navedeno investicijo sofinanciralo v letih 2024 in 2025 v skupni višini 1.000.000 EUR. 
· Investicija se poleg proračunskih sredstev ministrstva sofinancira tudi iz sredstev občine. Datum konca financiranja je 31. 12. 2026. 
· Izhodiščna vrednost investicije je znašala 2.712.332,31 EUR, spremenjena vrednost investicije pa znaša 3.369.368,99 EUR. Izhodiščna vrednost investicije se je tako povečala za 657.036,68 EUR, tj. za 24,22 %. Povečanje vrednosti investicije bo sofinancirano s strani občine.  
· Projekt bo zaključen v letu 2026 in bo ob zaključku dosegel cilje projekta in skupine projektov.

· 2180-24-6711 »Izgradnja telovadnice OŠ Šmarje pri Kopru«:
· Osnovni namen investicijskega projekta je zagotovitev ustreznih prostorskih pogojev za izvajanje športne vzgoje na OŠ Šmarje pri Kopru skladno z normativi. Z izgradnjo nove telovadnice se bodo zagotovili prostorski pogoji za izvajanje kakovostne športne dejavnosti v okviru osnovnošolskega izobraževanja, športne obšolske dejavnosti otrok in mladine, športne rekreacije odraslih in delovanje športnih društev, klubov in drugih organizacij. Glavni cilj investicije je izgradnja nove šolske telovadnice z vsemi potrebnimi prostori ter ureditev pripadajočih zunanjih površin. V okviru investicije se bo zagotovilo skupaj 1.510,31 m2 neto zaprtih površin namenjenih izvajanju pouka športne vzgoje in ostalih športnih dejavnosti ter 909,88 m2 zunanjih igralnih površin in zelenih streh.
· Projekt je v izvajanju. Izvajalec GOI del je z deli pričel v avgustu 2024. Po izvedenih pripravljalnih delih je izvajalec izvedel rušitve obstoječe zunanje ureditve, ter pričel z izkopi. V letu 2025 so se nadaljevala gradbena dela, in sicer je izvajalec izvedel armiranobetonske temelje ter opažanje, betoniranje in armiranje sten, postavil streho objekta, položil hidroizolacijo. V letu 2026 so se dela nadaljevala, in sicer so bila vgrajena okna, stavbno pohištvo, izvedla se je fasada, kot tudi elektro in strojne instalacije. Do časovnega podaljšanja izvedbe projekta je prišlo zaradi sprememb vezanih na izvedbo fasade, saj je bila sprejeta odločitev, da se del fasade zaradi izpostavljenosti vremenskim neprilikam obloži s kamnito oblogo. Do povišanja vrednosti projekta pa je prišlo zaradi višje vrednosti izvedbe GOI del - namreč predhodna investicijska dokumentacija je temeljila na projektantski oceni, kasnejša pa na dejanski ponudbi izvajalca. 
· Ministrstvo je navedeno investicijo sofinanciralo v letih 2024 in 2025 v skupni višini 1.000.000 EUR. 
· Investicija se poleg proračunskih sredstev ministrstva sofinancira tudi iz sredstev občine. Datum konca financiranja je 31. 12. 2026. 
· Izhodiščna vrednost investicije je znašala 4.154.994,52 EUR, spremenjena vrednost investicije pa znaša 4.639.912,78 EUR. Izhodiščna vrednost investicije se je tako povečala za 484.918,26 EUR, tj. za 11,67 %. Povečanje vrednosti investicije bo sofinancirano s strani občine.  
· Projekt bo zaključen v letu 2026 in bo ob zaključku dosegel cilje projekta in skupine projektov.

· 2180-24-6674 »Izgradnja igrišč v športnem parku Šoštanj«:
· Namen projekta je izgradnja javne športne infrastrukture za vse kategorije uporabnikov za izvajanje športnih aktivnosti na prostem v okviru športnega parka Šoštanj, s čimer bo občina pridobila nove športne površine za vse generacije, kar bo pripomoglo k razvoju kakovostnega tekmovalnega in tudi netekmovalnega športa v občini. Cilj projekta je izgradnja dveh igrišč za odbojko na mivki, igrišča za košarko, balinišča, treh igrišč za tenis in otroškega igrišča ter izvedba razsvetljave za veliko nogometno igrišče z naravno travo in veliko nogometno igrišče z umetno travo.
· Projekt je v izvajanju. Delo se je začelo 8. 5. 2025. Izvedla so se rušitvena in pripravljalna dela, izvedla so se potrebna zemeljska dela za pripravo podlage športnih igrišč in potrebnih opornih zidov, izvedlo se je temeljenje in razsvetljava nogometnega igrišč umetne trave, razsvetljava naravne trave in priprava ostalih igrišč ter priprava za otroška igrala. Zaradi povečanja skupne vrednosti investicije kot posledice višjih cen gradbenih del in posodobljenih projektnih rešitev se je investicijski program noveliral. 
· Ministrstvo je navedeno investicijo sofinanciralo v letih 2024 in 2025 v skupni višini 500.000 EUR. 
· Investicija se poleg proračunskih sredstev ministrstva sofinancira tudi iz sredstev občine. Datum konca financiranja je 31. 12. 2026. 
· Izhodiščna vrednost investicije je znašala 1.017.675,20 EUR, spremenjena vrednost investicije pa znaša 1.521.608,65 EUR. Izhodiščna vrednost investicije se je tako povečala za 503.933,45 EUR, tj. za 49,52 %. Povečanje vrednosti investicije bo sofinancirano s strani občine.  
· Projekt bo zaključen v letu 2026 in bo ob zaključku prispeval k ciljem projekta in skupine projektov.

